stanford-oval/wikipedia huggingface dataset:
בדפורד HA

| --- | --- |

Bedford HA, שנת 1981
 מאפיינים כלליים
 נקרא גם:  Bedford Handi-Van  (באוסטרליה)
 יצרן:  Bedford Vehicles
 שנות ייצור:  1963–1983
 הרכבה:  בריטניה בריטניה
 מודל אחריו:  אופל אסטרה 
 חברת אם:  ג'נרל מוטורס
 אורך:  3,815 מ"מ
 רוחב:  1,509 מ"מ
 גובה:  1,511 מ"מ
 משקל:  699-714 ק"ג (משנת 1965)  749-774 ק"ג (משנת 1977)
 בסיס גלגלים:  2,324 מ"מ
 מפרט טכני
 מנוע:  4 צילינדרים, בטור, 2 שסתומים לצילינדר, 1,057 סמ"ק  (מנוע הנעה אחורית)  4 צילינדרים, בטור, 2 שסתומים לצילינדר, 1,159 סמ"ק, המפיק 32.2 כ"ס (יוצר משנת 1967) (מנוע הנעה אחורית)  4 צילינדרים, בטור, 2 שסתומים לצילינדר, 1,256 סמ"ק, המפיק 39 כ"ס ב-4,600 סל"ד (מנוע הנעה אחורית)  4 צילינדרים, בטור, 2 שסתומים לצילינדר, 1,256 סמ"ק, המפיק 48 כ"ס ב-5,400 סל"ד (מנוע הנעה אחורית)
 הילוכים:  תמסורת ידנית - 4 מהירויות
 
בדפורד HA (באנגלית: Bedford HA) היא מכונית מסחרית מתוצרת יצרנית הרכב המסחרי הבריטית Bedford Vehicles (אנ'), אשר יוצר בין השנים 1963–1983.
דגם "בדפורד HA" התבסס על דגם הויוה ווקסהול "HA", שיוצרה על ידי ווקסהול מוטורס שהייתה חברה בת של קונצרן הרכב ג'נרל מוטורס.
"Bedford Vehicles" הייתה חברה בת של ג'נרל מוטורס.
תצורות "בדפורד HA""

מסחרית
מסחרית עם חלונות צד
טנדר
דגמי "בדפורד HA"

"בדפורד HA דגם 110"
"בדפורד HA דגם 130"
תמונות

"בדפורד HA"
"בדפורד HA"
"בדפורד HA"
"בדפורד HA"
"בדפורד HA"
"בדפורד HA", שנת 1972  (עם חלונות צד)
"בדפורד HA" - טנדר
ראו גם

בדפורד בייגל
ווקסהול ויוה
לקריאה נוספת

"בדפורד HA"  - תמונות
הערות שוליים

↑  Bedford HA range (brochure), Luton, England: Bedford Commercial Vehicles, Vauxhall Motors Limited, May 1977, pp. 5–6, B/BX 1735/5/77  "בדפורד HA"
↑  "בדפורד HA" resolver.kb.nl
↑  "בדפורד HA" - ואן hooniverse.com/2016/04/08/the-carchive-the-bedford-ha-van
↑  "בדפורד HA" - תמונות ccmv.aecsouthall
↑  "בדפורד HA" classiccarratings.com/auction-results/bedford-ha-roma-dormobile
פרשת אלישע חייבטוב

פרשת אלישע חייבטוב כוללת את הרשעתו של אלישע חייבטוב ברצח בשנת 2013 וזיכויו כעבור חמש שנים על ידי בית המשפט העליון, לנוכח פגיעה חמורה בזכות ההיוועצות בעורך דין וליקויים קשים בהפעלתו של מדובב בידי המשטרה.
פרשה זו החלה בעקבות מעשה רצח שאירע במועדון סנוקר בשדרות ב-9 ביוני 2002, בו נרצח עובד המקום שי אדרי. לאחר מסכת משפטית שהחלה בנובמבר 2007, עם הגשת כתב אישום בגין רצח, בבית המשפט המחוזי בבאר שבע, לאחר הודאה שהוצאה ממנו על ידי מדובב שהוכנס לתאו, ב-28 באפריל 2011 הורשע חייבטוב בביצוע הרצח ובמספר עבירות נוספות ונגזר עליו מאסר עולם ותשלום פיצויים להוריו של אדרי.
ב-2 באוגוסט 2018 זיכה בית המשפט העליון את חייבטוב מעבירת הרצח, והוא שוחרר מכלאו.
השתלשלות האירועים > רצח שי אדרי

ב-9 ביוני 2002, בשעה 4 לפנות בוקר, נכנסו שני רעולי פנים למועדון הסנוקר "גרין ספורט" שבאזור התעשייה בשדרות, בכוונה לבצע שוד. שי אדרי, שהיה אחד מעובדי המקום, התקרב לאחד השודדים והחל להתעמת עימו. במהלך העימות נורה אדרי בירייה אחת אשר פגעה בליבו וגרמה למותו. מיד לאחר מכן גנבו שני הפורצים כסף מדלפק הסנוקר ונמלטו מהמקום.
השתלשלות האירועים > חקירת המשטרה

ב-19 ביוני 2002, מספר ימים לאחר הרצח, פתחה המשטרה בחקירה, במסגרתה נאספו ראיות ונגבו עדויות של עדי ראייה במקום, אך מאמצי המשטרה לאתר את המבצעים עלו בתוהו. זמן קצר לאחר האירוע, וללא כל זיקה אליו, הורשע חייבטוב בעבירה של הצתה - הצתת בית מגוריו בו התגוררו אשתו וששת ילדיהם - ונדון לחמש שנות מאסר.
ב-16 במרץ 2005, כשלוש שנים לאחר האירוע, התקבל מידע מודיעיני במשטרה המייחס את השוד והרצח לחייבטוב ולתושב שדרות בשם סורן סורחנוב המכונה "ממוקה". עם קבלת המידע, פתחה המשטרה בחקירה סמויה נגד ממוקה, אך הוא נהרג בתאונת דרכים בנובמבר 2005. החקירה הסמויה חודשה בתחילת שנת 2006 והתמקדה בחייבטוב.
השתלשלות האירועים > גיוס המדובב ומפגשו עם חייבטוב

ב-22 בינואר 2006, נחתם "הסכם מדובבים", במסגרתו התחייב המדובב לספק למשטרה שירותי דיבוב בתיק החקירה בעניינו של חייבטוב. כעבור ארבעה ימים הוציאו חוקרי המשטרה את חייבטוב מתאו בכלא "דקל" והעבירוהו לתא מעצר בשדרות. במהלך הנסיעה למתקן המעצר הופגש חייבטוב (באקראי כביכול) עם המדובב, אשר הציג עצמו כחבר בכיר במשפחת הפשע ג'ארושי ברמלה שנעצר בגין עבירות סמים. בהגיעם למתקן המעצר הושמו השניים באותו התא, בו הותקן ציוד אלקטרוני לתיעוד שיחותיהם בווידאו ובאודיו.
במהלך 11 ימיו הראשונים בתא המעצר, היה חייבטוב מנותק מכל גורם חיצוני. לא הייתה לו גישה לטלפון, נמנעה ממנו הזכות להיוועץ עם עורך דין ודבר מעצרו אף לא הובא לידיעת משפחתו. במהלך השהות בתא צרך המדובב הרואין ביחד עם חייבטוב שמעולם לפני כן לא צרך סם זה, והפעיל עליו מניפולציות רגשיות. לאחר שבועיים שבהם הוחזק בתנאים קשים, נחקר חייבטוב לראשונה באופן רשמי ביחס לחשדות בתיק הרצח ולמחרת הובא לראשונה בפני שופט להארכת מעצרו. המדובב שכנע את חייבטוב שלא להשתמש בעורך דין משלו, ושכנע אותו כי ידאג לו לייצוג על ידי עורך הדין אביגדור פלדמן.
במהלך חקירתו ציין חייבטוב כי הוא מכיר את מועדון הסנוקר וכי פקד אותו פעמים רבות, אך הכחיש את המעשים המיוחסים לו. בנוגע למעשיו בליל הרצח, טען חייבטוב כי שהה בבית בן דודו ברמת גן. במהלך ימים אלה חלה הרעה במצבו הנפשי של חייבטוב, והוא איים לשרוף את תאו ואף פתח בשביתת רעב. בהמשך התברר כי באותה עת היה לחייבטוב צו הרחקה משדרות, והתגלה ששיקר, משום שאיכון שביצעה המשטרה הראה שהטלפון היה בשדרות באותה עת.
ב-8 בפברואר 2006 התוודה חייבטוב בפני המדובב על מעשי השוד והרצח שביצע ביחד עם "ממוקה" במועדון הסנוקר בשדרות. על יסוד זה ביססה הפרקליטות את כתב האישום נגד חייבטוב.
באוקטובר 2007 הודיעה המשטרה כי פיענחה את הרצח, ושהחשודים בביצועו הם חייבטוב וסרוחונוב.
השתלשלות האירועים > הגשת כתב אישום

ב-14 בנובמבר 2007 הוגש לבית המשפט המחוזי בבאר שבע כתב אישום, אשר כלל שלושה אישומים, שהמרכזי בהם הוא האישום הראשון.
באישום הראשון נטען כי ב-9 ביוני 2002 בשעה 4 לפנות בוקר, נכנסו חייבטוב ואדם נוסף בשם סורן סורחנוב ("ממוקה") למועדון הסנוקר "גרין ספורט" באזור התעשייה של שדרות, בכוונה לבצע שוד. השניים לבשו מסיכות שחורות והצטיידו באקדח ובסכין. שי אדרי, שהיה אחד מעובדי המקום, התקרב לחייבטוב והחל להתעמת עימו. במהלך העימות, ירה חייבטוב באדרי ירייה אחת אשר פגעה בריאתו וגרמה למותו. מיד לאחר מכן, גנבו חייבטוב וסורחנוב כסף מדלפק הסנוקר ונמלטו מהמקום. במסגרת אישום זה, יוחסו לחייבטוב עבירות של קשירת קשר לביצוע פשע, רצח ושוד.
השתלשלות האירועים > ההליך המשפטי בבית המשפט המחוזי

במסגרת ההליך שנערך בבית המשפט המחוזי בבאר שבע, כפרו סניגוריו של חייבטוב בעובדות כתב האישום, תוך התמקדות בטענה כי לא הוא זה שביצע את העבירות. עוד ציינה ההגנה את תנאי מעצרו הקשים של חייבטוב וכי בין המדובב ובינו נוצרו יחסי תלות ומרות, בגדרם ביקש חייבטוב לרצות את המדובב ולהתרברב בפניו. בנוסף טענו כי באמצעות תרגילי חקירה, תחבולות, ומניפולציות שהפעיל המדובב, נפגעו זכויותיו של חייבטוב כאדם וכחשוד. בשל כך טענה ההגנה כי יש לפסול הודאותו של חייבטוב, בין היתר מכוח כללי הפסילה הפסיקתית, כפי שנקבעו בהלכת יששכרוב ובהלכת אלזם. עוד ציינה ההגנה כי נפגעה זכותו של חייבטוב להיוועצות עם עורך דין במהלך חקירתו הסמויה.
ב-28 באפריל 2011 הורשע חייבטוב בביצוע הרצח ובמספר עבירות נוספות. בית המשפט גזר עליו מאסר עולם ותשלום פיצויים בסך 258,000 שקל להוריו של אדרי. במסגרת הכרעת הדין, קבע בית המשפט כי חומרת הפגיעה בזכות ההיוועצות עם עורך דין "אינה ברף המצדיקה את פסילת ההודאה". בנוסף, נקבע כי תנאי המעצר המכבידים של חייבטוב, אף שלא היו ברף חמור יחסית, הוסרו מספר ימים קודם להודאתו, ועל כן השפעת הדבר על ההודאה אינה משמעותית, אם בכלל, ולפיכך אין קשר סיבתי בין הפסול הנטען לבין הודאתו. בהקשר זה, קבע בית המשפט כי תוכן השיחות בין חייבטוב למדובב והמידע שמסר בנוגע לאירוע הרצח תואמים לעדויות עדי הראייה במועדון הסנוקר וכללו בנוסף פרטים מוכמנים רבים היוצרים תמונה ברורה ומבססים את אשמתו של חייבטוב.
השתלשלות האירועים > התחקיר בתוכנית "זמן אמת"

ב-14 באוגוסט 2017 שודר בערוץ "כאן 11" פרק בתוכנית התחקירים "זמן אמת" בו חשפה גלי גינת את שיטות הפעולה של המדובב שהוכנס לתאו של חייבטוב. במסגרת התיעוד הוצגו צילומים מתאו של חייבטוב, בהם הוא והמדובב צורכים סמים. בהקלטה נשמע אחד השוטרים אומר: "אני רוצה להביא אותו למצב שיודה" בעוד שוטר אחר אומר: "בסוף הזבל הזה עוד יתאבד".
השתלשלות האירועים > הזיכוי בבית המשפט העליון

ב-2 באוגוסט 2018 זיכה בית המשפט העליון את חייבטוב מעבירת הרצח. במסגרת פסק הדין קבע השופט אורי שהם כי במקרה זה נחצה קו אדום וזאת בשעה שגורמי החקירה היו מודעים לפעולותיו של המדובב ולא ראו לנכון להפסיק אותן. בהקשר זה ציין שהם כי קיים חשש תמידי שמא הודאה הנמסרת סמוך לצריכתם של סמים מסוכנים (על ידי חייבטוב והמדובב), היא הודאת שווא או הודאה שלא נמסרה באופן חופשי ומרצון. בהמשך ציין שהם כי במבחן התוצאה, המדובב השיג את ההודאה וזכה, למחרת היום, להקלה מפליגה בעונשו. עוד הוסיף כי מתן תגמול מיוחד ומשמעותי למדובב ליצירת הודאה מפי נחקר יוצרת כר נרחב לניגוד עניינים ומעודדת פעילות בלתי חוקית של המדובב, וברי כי הדבר פסול בתכלית.
הרכב השופטים קבע גם כי פסק הדין יובא לעיונו ולטיפולו של היועץ המשפטי לממשלה, וזאת לאור ההפרות החמורות והתנהלות גורמי החקירה שהייתה נגועה בליקויים מהותיים ביותר.
חייבטוב היה מיוצג לאורך כל ההליך המשפטי על ידי ד"ר חגית לרנאו, המשנה לסניגור הציבורי הארצי, ועו"ד דמיטרי ורניצקי.
השתלשלות האירועים > ביקורת על עיתוי מתן פסק הדין

לאחר פרסום פסק הדין המזכה, מתחו גורמים שונים, ובהם "התנועה למשילות ודמוקרטיה" והעיתונאי רביב דרוקר, ביקורת על עיתוי פרסום ההחלטה והשחרור. בבסיס הביקורת עמדה ההשערה כי את ההחלטה לזכות את חייבטוב קיבל השופט שהם ימים ואולי אף שבועות לפני מועד הזיכוי. בשל כך, תהו במערכת המשפט מדוע המתין שהם לטקס פרישתו מבית המשפט העליון כדי לפרסם את החלטת הזיכוי, שהובילה לשחרורו המיידי של חייבטוב, במקום להוביל לשחרורו מעט מוקדם יותר. הנהלת בתי המשפט דחתה טענות אלה והסבירה כי "כשנבחר פסק הדין להקראה במועד טקס פרישתו של השופט שהם, תוצאות פסק הדין לא היו ידועות. באותה עת היה ידוע כי בפסק הדין ילובנו שאלות עקרוניות בתחום המשפט הפלילי." בהמשך לכך ציינה הנהלת בתי המשפט שגיבוש פסק הדין, שהצריך עבודה רבה, הסתיים ביום הקראתו.
הערות שוליים

1 2  אבישי גרינצייג, ‏אלישע חייבטוב השתחרר מהכלא לאחר שזוכה: "בורא עולם דאג לי", באתר מעריב אונליין, 2 באוגוסט 2018
↑  מאיה הורודניצ'אנו ודניאל דולב‏, דרמה בעליון: אחרי 12 שנה - זוכה אדם שהורשע ברצח, באתר וואלה, 2 באוגוסט 2018
↑  ישי פורת, אילנה קוריאל ורענן בן צור, חייבטוב שוחרר, אח הנרצח: "ממה שאנו יודעים הוא הרוצח", באתר ynet, 2 באוגוסט 2018
↑  ירון ששון, הרצח פוענח אחרי חמש שנים, באתר nrg‏, 8 באוקטובר 2007
↑  תפ"ח (מחוזי ב"ש) 1171/07 מדינת ישראל נ' חייבטוב (28.4.2011)
↑  תפ"ח (מחוזי ב"ש) 1171/07מדינת ישראל נ' חייבטוב (30.5.2011)
↑  זמן אמת, "רוצה להביא אותו למצב שיודה": כך פעל המדובב של אלישע חייבטוב שזוכה מרצח, באתר כאן – תאגיד השידור הישראלי, 2 באוגוסט 2018
↑  ציוץ בטוויטר של התנועה למשילות ודמוקרטיה
↑   רביב דרוקר, כבודו פורש, שחייבטוב יחכה עוד קצת בכלא, באתר הארץ, 6 באוגוסט 2018
↑  לילך דניאל, הנהלת בתי המשפט משיבה לביקורת על פסק דינו האחרון של השופט שהם, באתר "תקדין", 5 באוגוסט 2018
ז'אן-ז'ורז' קליין

| --- | --- |
אין תמונה חופשית
 לידה:  27 באוקטובר 1950 (בן 74) אינווילר, צרפת 
 
מסעדת ל'ארנסבורג, בארנתאל
ז'אן-ז'ורז' קליין (צרפתית: Jean-Georges Klein ; נולד ב-27 באוקטובר 1950) הוא שף צרפתי והוא השף והבעלים של מסעדת "ל'ארנסבורג" (L'Arnsbourg), המחזיקה בשלושה כוכבים במדריך מישלן האדום.
ביוגרפיה

מסעדת "ל'ארנסבורג" נמצאת מזה שלושה דורות בידי משפחת קליין, היא  שוכנת בהרי הווז', בצפון-מזרח צרפת, במרחק של 4 ק"מ מהכפר בארנתאל.
בסביבות 1900 שימשה המסעדה כפונדק ואכסניה לכורי הפחם וחוטבי העצים שעבדו בסביבה. סבתו, רוז דוננוירת, הסבה את המקום לפונדק. אמו, לילי, הסבה את המקום למסעדת גורמה.
ז'אן-ז'ורז' קליין נולד באינגווילר, צרפת. הוא למד בבית הספר למלונאות בשטרסבורג בשנים 1969-1967 ואפיה אצל לנוטר. עבד בתפקידים שונים במסעדה המשפחתי ל'ארנסבורג  בבארנתאל בשנים 1986-1970, החל מ-1987 הוא השף והבעלים. המסעדה זכתה בכוכב ראשון במדריך מישלן האדום ב-1987, היא זכתה בכוכב שני ב-1998 והיא זכתה בכוכב שלישי ב-2002, עליו היא שומרת מאז ועד היום (2011). המסעדה חברה ברשת רלה א שאטו ובצידה יש מלון. קליין מנהל אותם ביחד עם אחותו קתי, מעצבת המסעדה ואחראית על חדר האוכל ורעייתו ניקול.
קליין הוא שף אוטודידקט, שהושפע במיוחד בטכניקות הבישול מפייר גאנייר ופראן אדריה. בישולו הוא חדשני והוא מבוסס במידה רבה על הגסטרונומיה המולקולארית והוא עורך ניסויים יומיומיים בשילובי טעמים חדשים. הוא מגיש תפריטים שונים, בהם תפריט טעימות של 30 מנות קטנות.
במסעדה 60 מקומות ישיבה ובה עובדים 30 אנשים. קליין עובד על פיתוח מנות חדשות עם בצוותא  מושיק רוט, השף הישראלי העובד בהולנד.
לקריאה נוספת

"לא רציתי להיות טבח"; בתוך: אביטל ענבר, אווז בנוסח אשכנז - זכרונות מאלזאס, הוצאת המחבר, 2011; עמ' 34, 78, 192-184.
קריסטופר קלאסון

קריסטופר קלאסון (בנורווגית: Kristoffer Klaesson; נולד ב-27 בנובמבר 2000) הוא כדורגלן נורווגי המשחק בעמדת השוער באורהוס גימנסטיקפוינין מליגת העל הדנית.
קלאסון החל את דרכו באקדמיית הכדורגל של וולרנגה, ולזכותו הופעות בכל הקבוצות הצעירות של נבחרת נורווגיה.
קריירת מועדונים > וולרנגה

קלאסון חתם על חוזה מקצועני ראשון ביוני 2016. ב-30 ביוני 2019 ערך את הבכורה שלו במדי וולרנגה במסגרת ליגת העל הנורווגית, כשפתח במשחק מול הוגסונד בשל פציעתו של השוער הראשון של הקבוצה. המשחק הסתיים בניצחונה של וולרנגה בתוצאה 1–4. הוא פתח גם במשחק הבא, בניצחון קבוצתו על בודה/גלימט בתוצאה 0–6, והמשיך לפתוח בשער גם בשמונת המשחקים הבאים, ובסך הכול שותף ב-12 משחקים באותה עונה. בעונת 2019/2020 פתח ב-29 משחקים. ב-15 ביולי 2020 הורחק בכרטיס אדום בדקה ה-35 במהלך המשחק מול מיונדאלן IF, אשר הסתיים בניצחון קבוצתו בתוצאה 0–1.
קריירת מועדונים > לידס יונייטד

ב-31 ביולי 2021 חתם קלאסון על חוזה לארבע שנים בלידס יונייטד, תמורתו שילמה הקבוצה סכום שפרטיו לא פורסמו, והוערך ב-1.6 מיליון ליש"ט.
הוא ערך את הבכורה שלו בלידס ב-18 במרץ 2022 מול וולברהמפטון וונדררס, שהסתיים בניצחון בתוצאה 2–3, כאשר החליף את אילן מליה שנפצע במהלך המשחק ושמר על שער נקי עד לסיום.
בתחילת עונת 2023/2024 שימש כשוער השלישי של הקבוצה, מאחורי מליה וקרל דארלו. ב-1 בינואר 2024, בעקבות השעייתו של מליה לשלושה משחקים ופציעתו של דארלו באימון המסכם, פתח לראשונה בהרכב הקבוצה בניצחון 0–3 על ברמינגהאם סיטי.
קריירת מועדונים > ראקוב צ'נסטוחובה

ב-7 ביולי 2024 חתם לשלוש שנים בראקוב צ'נסטוחובה מליגת העל הפולנית. לאחר שהגיע בכושר ירוד, ביטלה עימו הקבוצה את החוזה בהסכמה הדדית ב-26 באוגוסט, מבלי שנטל חלק במשחקי הקבוצה.
קריירת מועדונים > אורהוס גימנסטיקפוינין

ב-30 בספטמבר 2024 חתם באורהוס גימנסטיקפוינין עד יולי 2025.
סטטיסטיקות קריירה

מעודכן ל-7 בינואר 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- |
| וולרנגה | 2019 | ליגת העל הנורווגית | 12 | 0 | 2 | 0 | 0 | 0 | — | — | 14 | 0 |
| וולרנגה | 2020 | ליגת העל הנורווגית | 29 | 0 | 0 | 0 | 0 | 0 | — | — | 29 | 0 |
| וולרנגה | 2021 | ליגת העל הנורווגית | 14 | 0 | 0 | 0 | 0 | 0 | 1 | 0 | 15 | 0 |
| וולרנגה | סה"כ | סה"כ | 55 | 0 | 2 | 0 | 0 | 0 | 1 | 0 | 58 | 0 |
| לידס יונייטד | 2021/2022 | פרמייר ליג | 1 | 0 | 0 | 0 | 0 | 0 | — | — | 1 | 0 |
| לידס יונייטד | 2022/2023 | פרמייר ליג | 0 | 0 | 0 | 0 | 0 | 0 | — | — | 0 | 0 |
| לידס יונייטד | 2023/2024 | צ'מפיונשיפ | 1 | 0 | 1 | 0 | 0 | 0 | — | — | 2 | 0 |
| לידס יונייטד | סה"כ | סה"כ | 2 | 0 | 1 | 0 | 2 | 0 | — | — | 3 | 0 |
| סה"כ בקריירה | סה"כ בקריירה | סה"כ בקריירה | 57 | 0 | 3 | 0 | 0 | 0 | 1 | 0 | 61 | 0 |
תארים

גביע סירנקה (1): 2016
הערות שוליים

↑  Kristoffer-August Sundquist Klaesson, Norwegian Football Federation (בנורווגית)
↑  Vår unge keeper Kristoffer Klaesson har signert proffkontrakt med Vålerenga, Facebook.com (בנורווגית)
↑  Kristoffer Klaesson - 2018/2019 Season, Transfermarkt
↑  Kristoffer Klaesson - 2018/2019 Season, Transfermarkt
↑  Leeds United transfer news: Kristoffer Klaesson signed, BBC Sport. 31 July 2021
↑  David Anderson, Leeds United transfer round-up: Loan bid made for Chelsea midfielder, fee agreed for goalkeeper, Daily Mirror. 23 July 2021
↑  Klaesson made his Premier League debut when Leeds fought back against Wolverhampton – VG, World today News. 19 March 2022
↑  Subhankar Mondal, Carrageher Sums Up Kristoffer Klaesson Display for Leeds in One Word, HITC. 19 March 2022
↑  Leeds United 3 Birmingham City 0, BBC Sport, 1 January 2024
↑  Jakub Ptak, Z Anglii do Rakowa. Kolejny bramkarz w Częstochowie, TVP Sport, 7 Lip 2024 (בפולנית)
↑  Bramkarz odszedł z Rakowa. Spędził w klubie niecałe dwa miesiące, Pilka Nozna, 26 Sierpień 2024 (בפולנית)
↑  Nordmand Supplerer Malmandsteamet I AGF, Bold.dk, 30 September 2024 (בדנית)
↑  G16: Historisk finaleseier, Fotball.no
פורד פלקון EA

| --- | --- |

Ford Falcon (EA) דגם "GL"
 מאפיינים כלליים
 נקרא גם:  Ford Fairmont EA
 יצרן:  "Ford Australia" (אנ')
 שנות ייצור:  1988 – 1991
 יחידות שיוצרו:  223,612
 הרכבה:  אוסטרליה אוסטרליה  ניו זילנד ניו זילנד
 מודל קודם:  פורד פלקון XF
 מודל אחריו:  פורד פלקון EB
 חברת אם:  פורד (שם מלא: Ford Motor Company)
 מרכב:  Front-engine, rear-wheel-drive layout
 אורך:  4,811 מ"מ (דגם סדאן)  5,003 מ"מ (דגם סטיישן)
 רוחב:  1,857 מ"מ
 גובה:  1,399 מ"מ (דגם סדאן)  1,483 מ"מ (דגם סטיישן)
 משקל:  1,418 ק"ג (דגם סדאן)  1,508 ק"ג (דגם סטיישן)
 מפרט טכני
 מנוע:  6 צילינדרים, 3,157 סמ"ק  6 צילינדרים, 3,949 סמ"ק
 הילוכים:  תמסורת ידנית - 5 מהירויות מתוצרת "BorgWarner" (אנ') דגם "T50D"  תמסורת אוטומטית - 3 מהירויות  תמסורת אוטומטית - 3 מהירויות
פורד פלקון EA (באנגלית: Ford Falcon EA, קרוי גם: Ford Fairmont EA) היא מכונית משפחתית גדולה מתוצרת יצרנית הרכב פורד אוסטרליה (אנ'), חברת בת של פורד אשר יוצרה בין השנים 1988–1991 באוסטרליה ובניו זילנד.
תצורות

4 דלתות - סדאן.
5 דלתות - סטיישן.
"פורד פלקון EA"

יוצרו 223,612 יחידות.
דגמי "פורד פלקון EA" יוצרו ממרץ 1988 – יולי 1991.
מנוע קדמי.
מנוע בנזין: 3.2 ליטר, 3.9 ליטר.
סוג הנעה: הנעה אחורית.
דגם "פורד פלקון EA" שירת כאמבולנס באוסטרליה.
תמונות

"פורד פלקון EA" דגם "GL", שנת 1990
"פורד פלקון EA" דגם "GL", שנת 1988
"פורד פלקון EA" דגם "S", שנת 1988
"פורד פלקון EA" דגם "GL" - סטיישן
"פורד פלקון EA" דגם "GL" - סטיישן
"פורד פיירמונט EA" דגם "Ghia", שנת 1990
"פורד פלקון EA" דגם "S", שנת 1990
"פורד פלקון EA" דגם "S", שנת 1990
"פורד פלקון EA" דגם "GL" - אמבולנס
"פורד פלקון EA" דגם "GL" - אמבולנס
ראו גם

פורד
פורד פלקון
פורד פלקון XP
פורד פלקון XG
פורד פלקון ED
הערות שוליים

↑  פורד פיירמונט EA, שנת 1988 - מבחן web.archive.org/web/20110706103608
↑  "פורד פלקון EA" tradeuniquecars.com.au/feature-cars/1807/ford-falcon-ea
↑  "פורד פלקון" - סדרות : ea-eb-ed-ef-el אשר יוצרו בין השנים 1988–1998 - היסטוריה tradeuniquecars.com.au/features/1610/ford-falcon-history-ea-eb-ed-ef-el-series-1988-1998
↑  "פורד פלקון EA" - מפרט uniquecarsandparts.com.au/car_info_ford_falcon_ea
↑  "פורד פלקון EA" whichcar.com.au/features/ford-falcon/1989-ford-falcon-ea-series-ii-review
פסטיבל דוף

פסטיבל דוף (Doof Festival) הוא פסטיבל הטראנס הגדול והוותיק ביותר בישראל. הפסטיבל נערך לראשונה בשנת 2004 ומאז הוא מתקיים מדי שנה בפסח בחוף גולן במזרח הכנרת. הפסטיבל מארח אומנים מהארץ ומהעולם ונמשך על פני שלושה ימים.
פסטיבל דוף שם לו למטרה ליצור מקום מפגש לתרבות ומוזיקה אלקטרונית בישראל, גרסה דיגיטלית עכשווית של התנועה הפסיכדלית בשנות השישים תוך שמירה על ערכי תנועת הרייבים הבין-לאומית - PLUR. עם השנים הפסטיבל הרחיב את חזונו גם לכיוונים אקולוגיים של שמירה על אדמה בדגש על חופי הכנרת. כיום, הפסטיבל הוא אבן שואבת לאוהבי מוזיקה אלקטרונית ותרבות הטראנס מהארץ ומהעולם, ונחשב לאירוע שיא של תרבות הטראנס בישראל.
היסטוריה

פסטיבל דוף הוא פרי יוזמתם של זירקין (שחר זירקין), יובי (יובל אבנשטיין) וברקש (גיא ברקאי), חברי ילדות שבצעירותם נחשפו לסצנת הרוק הפסיכדלי ולניצני תרבות הקלאבינג בישראל. לאחר שנסעו ברחבי העולם והתוודעו למוזיקה האלקטרונית, שהייתה אז בחיתוליה בארץ, החלו לארגן ב-1995 מסיבות מדבר מחתרתיות תחת השם Doof Project. בניגוד לטראנס הגואה המלודי שצבר פופולריות בארץ, ה-Doof הביא איתו קו מוזיקלי פסיכדלי, קשוח ומחוספס יותר שבמהרה הביא מאות אנשים למסיבות המדבר שלהם.
קהילת המוזיקאים הפסיכדליים שנבנתה סביב המסיבות הביאה לפתיחתו של הלייבל Doof records ב-1999. הלייבל הוציא עשרות אלבומים ואוספים שהפכו לנכסי צאן ברזל בסצנת הטראנס הבין-לאומית, ועד היום נחשב לאחד הלייבלים החשובים של הטראנס. אחרי שראו במו עיניהם פסטיבלים רבים ברחבי אירופה החליטו השלושה להביא את הוויב האירופי לישראל ולערוך פסטיבל של מספר ימים שימשוך אליו אנשים מכל רחבי העולם ויוסיף את פסטיבל DOOF לסבב הפסטיבלים האירופאי.
הפסטיבל החל את דרכו בשנת 2004 בחשאיות גמורה ובתחילת הדרך היה מבוסס על דארק-טראנס ומוזיקה מחתרתית יותר. בבוא הזמן נוספו לפסטיבל במות של פגנקה ומגאיה, ומאז הז'אנר המוזיקלי התרחב והחל לכלול סוגים מגוונים של מוזיקת טראנס ומוזיקה אלטרנטיבית. צוות פגנקה הצטרף לפסטיבל בשנת 2011 והביא איתו מוזיקת פרוגרסיב פאנקית שהעניקה רבדים חדשים לפסטיבל. בשנת 2013 הצטרף להפקת הפסטיבל צוות מגאיה והביא עימו מערך מוזיקלי אלטרנטיבי עשיר, סדנאות ועיצוב אקולוגי.
הפסטיבל כיום

פסטיבל הדוף מורכב משלוש הפקות שונות (דוף, מגאיה, פגנקה), אשר כל אחת מביאה את הצבע ואת הייחודיות שלה לפסטיבל. שלוש ההפקות יוצרות יחד פסטיבל בעל שלוש במות מוזיקליות הפועלות בו-זמנית: רחבת Doof המרכזית מאופיינת במוזיקה אלקטרונית ופסיי קשוחה, ובמוזיקת דארק חריפה ואגרסיבית. רחבה נוספת היא הבמה של פגנקה, המתאפיינת בקו מוזיקלי המשלב מוזיקת פרוגרסיב-טראנס, טכנו ואלקטרו, פאנקית, מוזיקת עולם, אמביינט וצ'יל-אאוט. אליהן מצטרפת רחבה סולרית, הבמה של מגאיה המהווה גם "הילינג זון" ומשלבת בתוכה מתחם אלטרנטיבי, עשיר בפעילויות המותאמות גם לילדים ומשפחות, בסדנאות תוכן, במתחם קולנוע (סינמה דוף), ונותנת במה למוזיקה אלקטרונית חיה, מוזיקת עולם ודי. ג'ייס אלטרנטיביים.
בתחילת חודש יוני 2019, ביטלה המשטרה את האירוע בהודעה מוקדמת קצרה בשל חשש לסחר בסמים במתחם הפסטיבל. בעקבות זאת פרצו הפגנות מחאה בכיכר רבין. ב-18 ביולי התקיים אירוע המוני בכיכר רבין, שסיסמתו הייתה "תנו לרקוד בשקט", במחאה על סגירת הפסטיבל ועל ביטול שורה של פסטיבלי מוזיקה נוספים ברחבי הארץ.
הערות שוליים

1 2  MESIBATUBE, ‏17 למאי 2016
↑  רועי צור, ‏"כשחשבתי שראיתי הכל והסתבר לי שלא", באתר ‏מאקו‏, 20 באפריל 2017
↑  Welcome to Doof Records, ערוץ היוטיוב
↑  Doof Festival 2013 . Opiuo LIVE @ Paganka stage
↑  סיקור אירוע - פסטיבל דוף, באתר MESIBATUBE, ‏17 למאי 2016
↑  רועי צור, ‏"כשחשבתי שראיתי הכל והסתבר לי שלא", באתר ‏מאקו‏, 20 באפריל 2017
↑  אחיה ראב"ד, המשטרה על ביטול פסטיבל דוף: "היה עלול לייצר סכנה ממשית", באתר ynet, 8 ביוני 2019
↑  אבי אשכנזי, דנה ירקצי, יואב איתיאל‏, אלפים הפגינו בת"א במחאה על ביטול פסטיבל דוף בצפון; 15 נעצרו, באתר וואלה, 8 ביוני 2019
↑  דניאל דולב‏, "הולכים עד הסוף": עשרות אלפים במחאה נגד סגירת פסטיבלי הטראנס, באתר וואלה, 18 ביולי 2019
↑  בר פלג, איה חיות, "תנו לרקוד בשקט": יותר מ-20 אלף הפגינו בת"א במחאה על ביטול פסטיבלי מוזיקה, באתר הארץ, 18 ביולי 2019
אנטי-מחיקון

אנטי-מחיקון הוא התקן מיוחד שהותקן במכשירי טלוויזיה צבעוניים בישראל בסוף שנות ה-70. מטרתו של ההתקן הייתה לשחזר את אותות סינכרון הצבע (color burst) לאחר שהוסרו ("נמחקו") אז מאותות השידור של הטלוויזיה הישראלית. היעדרם של אותות אלו גרם לכך שבמכשירי טלוויזיה צבעוניים נצפו השידורים בשחור-לבן בלבד.
מוצר שנקרא Col-R-Tel שווק בארצות הברית ואפשר הוספה של צבע למכשירי שחור-לבן. עקרון הפעולה של מכשיר זה שונה, ולמעשה הפוך מהאנטי-מחיקון.
רקע

בסוף שנות ה-70 החלו להימכר בישראל מקלטי טלוויזיה המאפשרים קליטת שידורים בצבע, שהיו יקרים יותר מהמכשירים שאפשרו תצוגת שידורים בשחור-לבן בלבד. אף שעיקר שידורי הטלוויזיה בישראל היו בשחור-לבן, קיוו הקונים לצפות בתוכניות הצבעוניות שנקנו מתחנות זרות, ובשידורי צבע מן המדינות השכנות. עם העלייה במספר מקלטי הטלוויזיה הצבעוניים הורתה הממשלה לרשות השידור למנוע את האפשרות לצפייה בצבע בשידורי הטלוויזיה הישראלית, וכך למעשה הומצא "המחיקון". המחיקון הסיר את הצבע מהתכנים ששודרו, כך שהם נצפו בגווני אפור. המטרה הייתה לצמצם את מכירת מקלטי הטלוויזיה הצבעוניים, מתוך השקפה כי מכירתם מבליטה את הפער בין עשירים לעניים, וכמו כן כדי לא לעודד ייבוא.
אמנם, הטלוויזיה הישראלית, שהוקמה בשלבים בסוף שנות ה-60, צילמה ושידרה בדרך כלל את תוכניותיה בשחור-לבן עד תחילת שנות ה-80, אך באותה תקופה כבר היו שידורים סדירים בצבע בארצות הברית ובאירופה, כך שתוכניות שהועברו בלווייני תקשורת או שנקנו מתחנות זרות היו צבעוניות, ואפשר היה לצפות בהן בצבע במכשירי טלוויזיה צבעוניים. האפשרות לקליטת השידורים בצבע הייתה תלויה בכך שהשידור הועבר ישירות מן הלוויין, או הוקלט מהלוויין בוידאו טייפ צבע ושודר דרכו, או שסרט קנוי נוגן בווידאו טייפ צבע או בטלסינה (מקרין פילם קולנוע) צבעוני. ב-1974 החלו גם תחנות הטלוויזיה של ירדן ושל מצרים לשדר בצבע. בישראל, אולפני הרצליה היו הראשונים להכניס ציוד אולפן צבעוני כבר בשנת 1973, אך השימוש בו היה בעיקר לצורכי הפקות זרות שצולמו בישראל. בכל זאת, הפקות שהזמינה הטלוויזיה הישראלית מאולפני הרצליה, צולמו בחלק מהמקרים בצבע (בעיקר בסוף שנות השבעים), וגם מהם הייתה הטלוויזיה הישראלית אמורה למחוק את הצבע.